Die wêreld in foto's – 21 Februarie 2018 | Maroela Media
Passasiers wag by 'n bushalte in Lianyungang in oos-China se Jiangsu-provinsie. China beleef Woensdag, op die laaste dag van die Lentefees waartydens die Chinese Nuwejaar gevier word, 'n toeloop van reisigers wat ná die fees terugkeer werk toe. (Foto: Si Wei, Xinhua)
Die model Ambra Battilana Gutierrez dra 'n skepping uit Rocco Barocco se 2018/2019-winterreeks, as deel van die Milaan Modeweek in dié Italiaanse stad. (Foto: Antonio Calanni, AP)
Ondersteuners moedig Russiese atlete Woensdag aan gedurende die tweede helfte van die manshokkie-kwarteindstryd tussen Noorweë en Rusland tydens die 2018 Olimpiese Winterspele in Suid-Korea. Die manshokkie-wedstryde vind plaas by die Gangneung Olimpiese Park. (Foto: Jae C. Hong, AP)
Kinders stap deur 'n uitstalling ter viering van die nuwe maanjaar, oftewel die Chinese Nuwejaar, by 'n luukse winkelsentrum in Beijing. (Foto: Mark Schiefelbein, AP)
Kyaw Soe Oo, 'n Reuters-joernalis, dra sy dogtertjie terwyl hy deur polisie na sy verhoor buite Yangon, Mianmar, begelei word. Twee Reuters-joernaliste, wat tans in polisieaanhouding is, verskyn in die hof op aanklagte van die oortreding van dié land se amptelike wet op geheimhouding. (Foto: Thein Zaw, AP)